Železničná stanica Púchov

Železničná stanica Púchov je hlavná železničná stanica v Púchove. Okrem trate Bratislava - Žilina, tu začína trať v smere Horní Lideč v Česku. V súčasnosti prebieha na železničnej stanici v súvislosti s modernizáciou trate Bratislava - Košice rozsiahla rekonštrukcia, ktorá zahŕňa vybudovanie úplne novej budovy s nástupišťami a úprava už existujúceho podchodu.

Elektrifikácia 
Smer Horní Lídeč-Púchov-Žilina je elektrifikovaný jednosmernou trakčnou sústavou 3kV od roku 1960. Úsek do Bratislavy je vybavený striedavou sústavou od roku 1988. Plánovaný stav po dokončení rekonštrukcie budú všetky trate Bratislava-Žilina-Košice elektrifikované striedavou sústavou 25kV. 

V roku 2011 bol navrhovaný takýto stav: stanica, trate v smere na Bratislavu a na Horní Lídeč budú napájané sústavou 25 kV. Z existujúcej napájacej stanice bude po podperách trakčného vedenia ťahané 22 kV vedenie do prevoznej meniarne dočasne umiestnenej na žilinskom zhlaví kde bude styk napájacích sústav. V rámci rekonštrukcie stanice tak dôjde k výstavbe novej rozvodne napájanej z dvoch vedení Stredoslovenskej energetiky. Z rozvodne budú napájané aj zabezpečovanie zariadenia na trati Púchov-Horní Lídeč 6kV. Trakčné vedenie v stanici bude počas rekonštrukcie pripravené na 25 kV, ale prevádzkované na jednosmernom 3kV. Zmena trakčnej sústavy bude vykonaná počas dvojtýždňovej výluky na úseku Ladce-Púchov (vrátane) po „ukončení prác na všetkých stavebných objektoch a prevádzkových súboroch“

Stanica Púchov bola „prepnutá“ k 1. augustu 2015. Vznikli tak dva styčné body napájacích sústav: v smere na Horní Lídeč na západe a v smere na Žilinu na severe stanice. Jednosystémové rušne tak môžu z Bratislavy zachádzať až do Púchova. Zároveň sa však skomplikovala prevádzka vlakov v smere (Praha)-Horní Lídeč-Púchov-Žilina či nákladných vlakov medzi Českom a Slovenskom. Nadväzujúci úsek v smere do Žiliny by mal byť, podľa plánov ŽSR, prepnutý v roku 2022.

Trate a doprava 
 120 (Bratislava – Púchov – Žilina)　・・・158,257 km od Bratislavy
 125 (Púchov – Horní Lideč)　・・・0,000 km od Púchova

Galéria

Referencie

Iné projekty

Externé odkazy 
 Železničná stanica Púchov 　
 Stanica na stránke VLAKY.NET
 Reportáž zo zmeny napájacej sústavy

Železničné stanice na Slovensku
Púchov
Doprava v okrese Púchov